**Personas datu apstrādes personāla uzskaites un vadības nolūkiem tiesiskais pamats:**

* VDAR 6.panta 1.punkta a) apakšpunkts - datu subjekta piekrišana vienam vai vairākiem konkrētiem datu apstrādes nolūkiem, b) apakšpunkts - līguma noslēgšanai un izpildei, c) apakšpunkts - lai izpildītu uz pārzini attiecināmu juridisku pienākumu, f) apakšpunkts – apstrāde ir vajadzīga pārziņa vai trešās personas leģitīmo interešu ievērošanai, 9.panta 2.punkta b) apakšpunkts – īpašu kategoriju personas datu apstrāde, lai realizētu pārziņa pienākumus un īstenotu pārziņa vai datu subjekta konkrētas tiesības nodarbinātības, sociālā nodrošinājuma un sociālās aizsardzības tiesību jomā;
* Darba likums;
* Darba aizsardzības likums;
* Likums “Par valsts sociālo apdrošināšanu”;
* Likums “Par iedzīvotāju ienākuma nodokli”;
* Valsts civildienesta likums;
* Valsts un pašvaldību institūciju un amatpersonu un darbinieku atlīdzības likums;
* Valsts pārvaldes iekārtas likums;
* Likums “Par nodokļiem un nodevām”;
* Likums “Par interešu konflikta novēršanu valsts amatpersonu darbībā”;
* Dokumentu juridiskā spēka likums;
* Grāmatvedības likums;
* Arhīvu likums;
* Valsts civildienesta ierēdņu disciplināratbildības likums;
* Ministru kabineta 2018.gada 4.decembra noteikumi Nr.757 “Maksātnespējas kontroles dienesta nolikums”;
* Ministru Kabineta 2020. gada 14. jūlija noteikumi Nr. 445 “Kārtība, kādā iestādes ievieto informāciju internetā”;
* Ministru kabineta 2017.gada 7.novembra noteikumi Nr.662 “Noteikumi par valsts tiešās pārvaldes iestāžu un citu valsts un pašvaldību institūciju amatpersonu (darbinieku) atlīdzības un personu uzskaites sistēmu”;
* Ministru kabineta 2022. gada 21. jūnija noteikumi Nr. 361 “Noteikumi par valsts institūciju amatpersonu un darbinieku darba samaksu un tās noteikšanas kārtību, kā arī par profesijām un specifiskajām jomām, kurām piemērojams tirgus koeficients”;
* Ministru kabineta 2010.gada 21.jūnija noteikumi Nr.565 “Noteikumi par valsts un pašvaldību institūciju amatpersonu un darbinieku sociālajām garantijām”;
* Ministru kabineta 2010.gada 12.oktobra noteikumi Nr.969 “Kārtība, kādā atlīdzināmi ar komandējumiem saistītie izdevumi”;
* Ministru kabineta 2012.gada 10.jūlija noteikumi Nr.494 “Noteikumi par valsts tiešās pārvaldes iestādēs nodarbināto darba izpildes novērtēšanu”;
* Ministru kabineta 2023.gada 19.decembra noteikumi Nr.822 “Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi”;
* Ministru kabineta 2018.gada 4.septembra noteikumi Nr.558 “Dokumentu izstrādāšanas un noformēšanas kārtība”;

# u.c. normatīvie akti.

**Personas datu ieguves avoti:**

Personas datus šīs datu apstrādes ietvaros Maksātnespējas kontroles dienests iegūst no paša datu subjekta, Maksātnespējas kontroles dienesta lietvedībā un grāmatvedībā esošajiem dokumentiem, kā arī no ārējiem avotiem – Valsts ieņēmumu dienesta datu bāzes, Maksātnespējas reģistra un Lursoft datu bāzes (Sankciju saraksts).

**Personas datu kategorijas:**

Maksātnespējas kontroles dienests iepriekš minētajiem nolūkiem apstrādā šādas personas datu kategorijas:

* **Personu identificējošie un kontaktinformācijas dati:**
* MKD nodarbinātā/amata pretendenta vārds, uzvārds, personas kods, MKD nodarbinātā fotogrāfijas (saņemot personas piekrišanu), personiskais tālruņa numurs (saņemot personas piekrišanu), e-pasta adrese, e-adrese, deklarētās un faktiskās dzīvesvietas adrese.
* **Ar personas izglītību, profesionālo pieredzi un kvalifikāciju saistītā informācija, tostarp:**
* MKD nodarbinātā ieņemamais amats, informācija par izglītību, informācija par kvalifikācijas celšanas kursiem, kas apmeklēti, esot darba tiesiskajās vai civildienesta attiecībās ar MKD;
* MKD nodarbināto dzīves aprakstā (turpmāk – CV) norādītie personas dati (saņemot nodarbinātā piekrišanu CV uzglabāšanai personas lietā darba tiesisko vai valsts civildienesta tiesisko attiecību pastāvēšanas periodā);
* MKD nodarbināto izglītības dokumentos norādītie personas dati (saņemot nodarbinātā piekrišanu izglītības dokumentu kopiju uzglabāšanai personas lietā darba tiesisko vai valsts civildienesta tiesisko attiecību pastāvēšanas periodā);
* Amata pretendentu CV un izglītības dokumentos norādītie personas dati (vakanta amata konkursa norises ietvaros).
* **Informācija, kuras apstrāde nepieciešama no darba tiesisko vai valsts civildienesta tiesisko attiecību izrietošo funkciju nodrošināšanai, tostarp:**
* Norēķinu konta informācija;
* Informācija par atlīdzību;
* Informācija par bērniem;
* Informācija par radniecību;
* Informācija par nodokļu atvieglojumiem;
* Informācija par apdrošināšanas polisi;
* MKD nodarbinātā amatpersonas deklarācijā atspoguļotā informācija.
* **Īpašu kategoriju (veselības) dati, kuru apstrāde nepieciešama no darba tiesisko vai valsts civildienesta tiesisko attiecību izrietošo funkciju nodrošināšanai:**
* Informācija par darbnespēju (darbnespējas lapas);
* Informācija par invaliditāti, t.sk. MKD nodarbinātā bērnu invaliditāti;
* Informācija no obligātās veselības pārbaudes kartes.

**Esošās un paredzamās personas datu saņēmēju kategorijas:**

* Maksātnespējas kontroles dienesta atbildīgie darbinieki;
* Personas datu apstrādātāju (VDA regulas izpratnē) atbildīgie darbinieki;
* Mācību iestāde, uz kuru MKD nosūta nodarbinātos uz apmācībām (kursi, semināri);
* Starptautiskas organizācijas (ES/EEZ valstis), kuru dalībnieki ir MKD nodarbinātie – dalības nodrošināšanai;
* Valsts kanceleja (sniedz ikmēneša atskaites par MKD nodarbinātajiem, atalgojumu, u.c. informāciju, MKD atbildīgo darbinieku piekļuves tiesību nodrošināšanai TAP portālam, MK e-portfelim un tīmekļvietņu vienotajai platformai);
* Tiesu administrācija (MKD atbildīgo darbinieku piekļuves tiesību nodrošināšanai TIS,VVDZ datubāzei un portālam www.manas.tiesas.lv);
* Pilsonības un migrācijas lietu pārvalde (MKD atbildīgo darbinieku piekļuves tiesību nodrošināšanai PMLP datu bāzei);
* Iekšlietu ministrijas Informācijas centrs (MKD atbildīgo darbinieku piekļuves tiesību nodrošināšanai Sodu reģistram un APAS);
* Uzņēmumu reģistrs (MKD atbildīgo darbinieku piekļuves tiesību nodrošināšanai Maksātnespējas reģistram un e-pakalpojumiem);
* SIA “Lursoft” (MKD atbildīgo darbinieku piekļuves tiesību nodrošināšanai Lursoft datu bāzei);
* Valsts kase (MKD atbildīgo darbinieku paraksta tiesību nodrošināšanai);
* Ceļu satiksmes drošības direkcija (MKD atbildīgo darbinieku piekļuves tiesību nodrošināšanai CSDD reģistriem);
* Valsts ieņēmumu dienests (MKD atbildīgo darbinieku piekļuves tiesību nodrošināšanai Datu noliktavas sistēmai un Valsts amatpersonu saraksta nodrošināšanai);
* Finanšu izlūkošanas dienests (MKD atbildīgo darbinieku piekļuves tiesību nodrošināšanai ziņošanas sistēmai goAML);
* Valsts reģionālās attīstības aģentūra (MKD atbildīgo darbinieku piekļuves tiesību nodrošināšanai valsts pārvaldes pakalpojumu portālam latvija.lv, viss.gov.lv un Latvijas Atvērto datu portālam);
* Citas iestādes vai organizācijas, kuras nodrošina piekļuves noteiktām informācijas sistēmām.

Normatīvajos aktos noteiktajos gadījumos un kārtībā:

* Datu subjekts par sevi VDA regulā noteiktajā kārtībā un apjomā;
* Tiesībaizsardzības iestādes;
* Valsts ieņēmumu dienests;
* Valsts sociālās apdrošināšanas aģentūra;
* Apdrošināšanas sabiedrības;
* Drošības policija;
* Tieslietu ministrijas personālvadības nodaļas (kā Resursu vadības sistēmas Horizon centralizētā personāla uzskaites moduļa administrēšanas nodrošinātāja un Apbalvošanas komisijas darbības nodrošinātāja) atbildīgie darbinieki;
* Tieslietu ministrijas Administratīvā departamenta (kā Resursu vadības sistēmas Horizon administrētāja) atbildīgie darbinieki;
* Valsts kanceleja (ikmēneša atskaite saskaņā ar MK noteikumiem Nr. 662);
* MKD amatpersonu aprēķinātā atalgojuma par iepriekšējo mēnesi publicēšana MKD tīmekļa vietnē, norādot vārdu, uzvārdu, amatu un aprēķināto atalgojumu atbilstoši Valsts pārvaldes iekārtas likuma 92.panta otrā punkta nosacījumiem.

**Personas datu glabāšanas ilgums:**

* Informācija par pretendentiem uz vakantajiem amatiem tiek glabāta 24 mēnešus, vai līdz uzsāktā administratīvā/tiesvedības procesa beigām.
* Informācija par ierēdņa vai darbinieka valsts civildienesta vai darba tiesisko attiecību gaitu tiek glabāta līdz normatīvajos aktos noteiktā glabāšanas termiņa beigām.
* Datu apstrādei, kas tieši balstīta uz personas piekrišanu, personas dati tiek glabāti līdz dotās piekrišanas atsaukšanai;
* Reizi mēnesī MKD publicē amatpersonām aprēķināto atalgojumu par iepriekšējo mēnesi MKD tīmekļa vietnē, norādot vārdu, uzvārdu, amatu un aprēķināto atalgojumu. Ievietojot informāciju par nākamo mēnesi, iepriekšējā informācija tiek dzēsta.

**Vispārīga informācija** par Maksātnespējas kontroles dienesta veikto personas datu apstrādi šim un citiem datu apstrādes nolūkiem, tās drošību, personas datu apstrādātāju piesaisti, datu glabāšanas un dzēšanas nosacījumiem, un informācija par datu subjekta tiesību īstenošanas iespējām attiecībā uz Maksātnespējas kontroles dienesta veikto datu apstrādi, ir atrodama šīs Privātuma politikas vispārīgajā sadaļā.